Mit szól ahhoz Pacher Tibor, a tudóscsapat vezetője, hogy Magyarország is beszállt az űrversenybe? Podcast!

Mi köze a belarusz diktátornak az oroszokhoz? Miért belarusz, miért nem Fehéroroszország?

Miben tud egyetérteni a szélsőjobboldal és a Háttér Társaság? Dúró Dóra és Dombos Tamás a Helyzetben!

A sötét anyag kutatásáért kapta meg a rangos Viktor Ambartsumian-díjat Alex Szalay, a Johns Hopkins Egyetem magyar asztrofizkusa. Interjú!

Lesz-e még bármi ugyanolyan, mint a járvány előtt? Jól költi-e el az állam a gazdasági akcióterv támogatásait?

A Helyzetben az abaújkéri Wesley János Iskolába látogattunk, hogy megtudjuk: mit jelent az ott tanulóknak és a pedagógusoknak a kormány megszorítása.

Orbán Viktor bejelentette, a Magyar Közlöny megírta: hétfőtől minden szórakozóhely és kocsma legkésőbb este 11 óráig lehet nyitva. Mit hoz majd magával a 23 órás zárás?

És ráadásul még gmailes is vagy? Van megoldás, olvasd el itt Bakó Bea szerdai hírlevelét!

Ha az ellenzék komolyan gondolja a győzelmi esélyeit, el kell döntenie, hogy hogyan indul, ezért vitasorozatot indítunk ellenzéki politikusokkal és értelmiségiekkel.

Az elmúlt hét nap átlaga bőven meghaladja azt az értéket, amely felett a WHO szerint a járvány nincs kordában tartva.

Korábban napokkal előre beharangozták, hogy Európa utolsó diktátora leteszi hivatali esküjét. Ez most elmaradt.

A járvány miatt nem közlekedő reptéri járatra árult 900 forintos jegyek a BKK-t 14 millió forinttal gazdagították. Mi történt?

Csütörtökön derült ki, hogy Puzsér Róbert, az LMP és a Jobbik által támogatott budapesti főpolgármester-jelölt aláírta a Magyar Kétfarkú Kutya Párt ajánlóívét az európai parlamenti választásokra. Puzsér a posztban arról írt, hogy támogatni kell a vicces és a centrista pártokat. „Váltsunk ellenzéket, buktassunk rendszert!” – tette hozzá.

Az Azonnali a poszttal kapcsolatban megkereste Puzsér Róbertet, aki elmondta: korábban már aláírt az LMP-nek és a Jobbiknak is, sőt, mint kampányfőnökétől, Zaránd Pétertől megtudtuk, az ajánlást múlt héten adta Puzsér, előtte pedig épp a két említett párttal tartott sajtótájékoztatót. Más pártoknak azonban nem írt alá a publicista.

Az is kiderült, hogy Puzsér a májusi EP-választáson nem szövetségesei egyikének listájára, hanem a Kutyapártra fog szavazni.

A főpolgármester-jelölt szerint nem titok, hogy hozzá a viccpárt irányvonala nagyon közel áll, szerinte nagyon meg kell becsülni az MKKP-t, hiszen ez egy olyan jelenség, ami Dániában tök normális lenne, nálunk viszont csoda, hogy van. Kérdésünkre, hogy az európai porondon miben jobb szerinte a Kutyapárt az LMP-nél és a Jobbiknál, azt felelte, hogy ezt nem tudja, leginkább szimpátiszavazatról van tehát szó.

Hozzátette azt is, hogy az LMP és a Jobbik EP-kampányát viszont sokat segítette, hiszen járt a pártokkal vidéki településeken előadásokat tartani.

Kutyapárt: Azt hittük, egy imposztor volt

Elértük Victora Zsoltot, a Magyar Kétfarkú Kutya Párt alelnökét és egykori budapesti főpolgármester-jelöltjét, aki nagyon megörült a hírnek, hogy valóban Puzsér Róbert írt alá nekik a minap,

mivel egészen eddig úgy tudták, hogy csak egy imposztor járt a standjuknál.

Hozzátette: minden aláírásnak, minden szavazatnak borzasztóan örülnek, hiszen így nagyobb az esély, hogy megnyerik az egészet és huszonegy képviselőt küldhetnek az Európai Parlamentbe.

Kérdésünkre, hogy cserébe támogatják-e Puzsér főpolgármesteri kampányát, azt mondta, hogy nem nagyon foglalkoznak még ezzel. „Tudom, hogy van három blokk, van a Puzsér, van egy másik, meg van a Tarlós, de mi egyik jelöltet sem tudjuk támogatni” – mondta.

Puzsér programjában szerinte nyomokban vannak ugyan jó elemek, de nem szerepel benne például a IV. Béla energianyelő,

amit a Gellért-hegyre kéne telepíteni, hogy így lássák el árammal Budapestet.



FOTÓ: Puzsér Róbert / Facebook

Please enable JavaScript to view the comments powered by Disqus.

Disqus